cyanic-selkie/wikianc huggingface dataset:
Maya (Indianers)
De Maya vundaage
En besunnere Laag gifft dat bi de Maya-Dörper in den Bundsstaat Chiapas in Mexiko, wo de Zapatisten an de Macht sünd. Dor sünd se in de verleden Johren to’n groden Deel sülvstännig wurrn un könnt sik süms verwalten.
duum|Börgermeesters vun de Maya ut dat Hoochland vun Guatemala üm 1891 rüm
John Wayne Gacy
duum|Polizeifoto van John Wayne Gacy in’n Dezember 1978. John Wayne Gacy (* 17. März 1942 in Chicago; † 10. Meu 1994 in Crest Hill, Illinois) was eun US-amerikaansken Serienmöörder un Sexuaalverbreker, deu in den 1972 bet 1978 binnen eune Vöörstad van Chicago teomindsten 33 junge Männer un Teenagers missbriuke, püinige un moorde. Süine Uptrede os „Pogo“ oder „Patches de Clown“, maken enne, os süine Verbreken vöördage keumen, auk os de „Killer-Clown“ bekand.
Gacy begung olle süine Moorde binnen süinen Hiuse in’r Norwood Park Township, eune Vöörstad van Chicago. Meusttüids locke heu de Offers in süin Hius, spille eunen Täuvertrick vöör un beküre de Offers seo Üisens ümme de Hänne anteoleggen. Heu schänne un foltere süine fesseld Offers denn un wörge oder sticke ünen upletst daud. Sessuntwintig Offers verbuddele heu in den Kriupkkeller unner süinen Hiuse, dreu kiule heu up süinen Grundstücke in un veur Offers smeit heu in den Des Plaines River, eunen Streom in’n Westen van Chicago in Illinois.
Gacy was süid 1968 ol wegen Untucht med eunen 15 Jore aulen Teenager vöörbestrafft. Van den teggen Joren Straffe satt heu man eun un eun halve Joor af. Süin eurst Offer moorde heu 1972, hadde 1975 ol tweu annere Offers ümmebrocht un moorde noch teomindsten 30 annere Offers, nodem Gacy un süine tweude Friu sik 1976 schieden hadden. De Soike no den verswunnen Teenager Robert Piest iut Des Plaines, lllinois brochte de Spoor up Gacy, den de Polizei den 21. Dezember 1978 fastnamm.
Gacy worde den 13. März 1980 teo’n Daude veroordeuld. Heu starv den 10. Meu 1994 in den Stateville Correctional Center in Crest Hill, Illinois döör de Giftsprütte.
Kinner- un Jüügdtüid
John Wayne Gacy worde den 17. März 1942 in’n Edgewater Hospital in Chicago, Illinois boren. Heu was dat tweude van dreu Kinnern un de eunige Sune van John Stanley Gacy, van den de Öllern poolske Inwannerte weuren un Marion Elaine Gacy, deu däänske Vööröllern hadde. Süin Vadder was Mechaniker un süine Modder was Hiusfriu. Gacy hadde eune enge Verbunnenheud med süine Modder, man de slechte Betog teo süinen strengen, gewalddädigen un alkoholafhängigen Vadder med haugen Ansproike an süinen Sune överschadde de Kinnertüid van Gacy.
Gacy was eun teo sworen os auk unsportlik Kind un gull för dräumsk un unbehelpsk. Süid Kinnerdagen hadde Gacy Probleume med den Härten un leid regelmotig an Oonmachtsanfällen. Süin Vadder beschüllige süinen Sune süine Krankheuen för Upmärksomkeud vöörteospillen. Gacy besochte bet teo süine elvten Lievensjore eune katholske Scheole un gung no den Ümtog van de Famüilje up eune stootlike Scheole. Gacy wessele läter veur mool de High School un brauk de Scheole in’n letsten Jore sunner High School Diploma af.
1960 in’n Öller van 18 Joren begunn Gacy sik in’r Politik teo engageuren un arbeude precint captain (Waalkreusleudsmann) för eunen lokalen Kandidaten van’r Demokraatsken Parteu. Süin Vadder was med düssen Engagement aflsiut nich övereun püinige süinen Sune noch stärker. Gacy was sik läter vermeoden, dat de Grund vör süin Engangement in’r Politik süin Wunsk no Akzeptanz was.
In’n April 1962 gung Gacy van Teohiuse weg no Las Vegas, Nevada. Heu hoppe büi eune Cousine unner teo kumen. Gacy fund eurst büi den Naudhelpdeunst van’r Stad Arbeud un läter büi den Begrävnisinstituut Palm Mortuary, wo heu up eunen Feldbedde in den Begrävnisinstituut sleup. Gacy bichte läter, dat he teo düüse Tüid Lüiken in den Begrävnisinstituut. Gacy vertelle läter, dat heu in’n Palm Mortuary tweumool nekrophile Undaden begung un sik nich schüllig foile, den de Lüiken bekiek heu olleun os daude Dinger, deu nems wat vertellen könt.
Springfield, Illinois
No de Wedderkeer schreiv sik Gacy an den Northwestern Business College in. Os heu dat College teo Enne brocht hadde, arbeude heu van 1963 an för de Nunn-Bush Shoe Company. 1964 versette de Firma enne no Springfield, Illinois door os Verkäuper teo arbeuden. In Springfield steig heu läter teo’n Manager up. In’n März 1964 verlove heu sik med Marlynn Myers, eune Kolleegske.
Gacy tradd 1964 in Springfield de lokale United States Junior Chamber, kort de „Jaycees“, büi. Dat es Training vör junge Manager un eun mildgievern, wolldädig Vereun. Heu arbeude jümmer stiur weg för de Jaycees un stecke vill Engagement in den Vereun. Gacy vertelle, dat heu 1964 in Springfield eun van süinen eursten Mool homosexuellen Sex med eunen Kollegen van den Jaycees believe. Gacy berichte de Kollege hadde enne bedrunken oraal teofrieden steld.
1965 was Gacy teo’n Vizepräsident van den Jaycees in Springfiel upstiegen. Auk in düt Joor teuken de Jaycees Gacy os drüdd besten Jaycee in Illlinois iut.
Waterloo, Iowa
In’n September 1964 früigge Gacy Marlynn Myers. De Vadder van Myers kofte denn dreu Kentucky Fried Chicken-Restaurants in Waterloo, Iowa. De Eueluide sollen no Waterloo teun, dat Gacy de Restaurants managen konn.
No eunen verplicht Managementkurs tügen de Eueluide no Waterloo. Gacy make door in süinen Keller eunen „Club“ up. Hüir konnen süine Anstellden iut süine KFC-Restaurants drinken un Poolbillard spillen konnen. Gacy knüppe in den Club Kontakte teo de Teenagers un jungen Männer. Gacy dreigge villen van ünen Alkohol an, eur dat heu versochte ünen sexuell neiger teo kumen.
Gacys Friu brochte in’n Februar 1966 eunen Sune un in’n März 1967 eune Dochter up de Welt. Gacy beschreiv düsse Tüid läter os „perfekt“ — heu hadde sik upletst Lov van süinen Vadder verdeund. Up eunen Besoik 1966 dö süin Vadder Afbidde för den Missbriuk in’n Kinner- un Jüügdjoren.
Auk wenn Gacy för eergüirig un eunen Proler gelle, achten de anneren Jaycees enne haug un benoimen enne 1967 „oustanding vice-president“. Läter düt Joor wählen de Jaycees enne in den Vöörstand.
Sexuell Missbriuk van Donald Voorhees
In’n August 1967 missbriuke Gacy den 15 Jore aulen Donald Voorhees Jr., de Sune van den Lokaalpolitiker un Jaycee Donald E. Voorhees Sr. Gacy locke Voorhees med Sexfilmen no süinen Hiuse un beküre Voorhees sik beudersüids oraal teofrieden teo stellen. In’r teokumen Tüid missbriuke Gacy up düsse Oord auk annere Teenager, door mang eunen Jungen den heu eurst heu twang med süine Friu Sex teo hebben un denn aftwinge enne oraal teofrieden teo stellen.
In’n März 198 vertelle Voorhees süinen Vadder van den Missbiruk. Voorhees Sr. berichte den Missbriuk straks de Polizei, deu Gacy fastnamm un wegen Untucht anklage. Gacy streit de Anklage över un över af.
Gacy bleiv bestoon, dat Anklage eune politisk Motivatscheon hadde — Voorhees Sr. hadde sik tiegen de Nominatscheon van Gacy teo’n Präsident van den Jaycees in Iowa steld. Eunige Jaycees lövten de Geschichte van Gacy un unnerstütten enne. Man den 10. Meu 1968 döö dat Gericht doch Anklage wegen Untucht.
Den 12. September unnersöchten tweu Pychiater van’r Universiteut Iowa Gacy un stellen fast, dat Gacy eune antisotschale Persöönlikheud hadde un eune Thearpie enne woorschüinlik nich helpen könne.
Den 7. November 1968 begunn de Gerichtsprozess wegen Untucht. Gacy streit de Undaad man af un see drüist Voorhees hädde den Oraalsex sülvenst anboden. Den 3. Dezember veroordeule dat Gericht Gacy teo teggen Joren Haft. Up den sülven Dag brochte süine Friu Marlynn de Scheudklage in un verlange dat Hius, Unnerhold un dat Sorgerrecht för de Kinner. Dat Oordeul gung den 18. Spetember 1969 för de Friu van Gacy iut. Gacy sach süine eurste Friu un Kinner iut eurste Eue süindage nich wedder.
Över süine Hafttüid in’n Anamosa State Penitentirary verdeune sik Gacy swanke de Reputascheon os vöörbildliken Insate. Binnen kort steig heu ol teo’n Kükenchef up un brochte verscheudene Projekte in’n Gange de Ümstänne in’r Haft teo verbettern.
Wedderkeer na Chicago
Gacy kamm ol den 18. Juni 1970 no eun un eunen halven Joor van eugentlik teggen Joren up Preove früi. Uplagen binnen de Preovetüid weuren, dat Gacy no süine Modder in Chicago teun un eune Iutgangssperre no Klocke 10 den Ovend befolgen moste. Den 12. Februar 1971 klage eun jungen Mann Gacy an, heu hädde enne an den Greyhound Bus Terminal in Chicago in süinen Wagen locked un enne in süinen Hiuse versocht Sex afteotwingen. De junge Mann kamm man nich no den Gerichtstermüin un dat Gericht weis de Klage af. Den 22. Juni 1971 namm de Polizei Gacy fast, denn eun anneren jungen Mann klage Gacy an, heu hädde enne in süinen Wagen locked un Oraalsex neudigd. De Anklage kamm man nich teo Stanne, denn de junge Mannn versochte Gacy unner Druck teo setten un Geld afteotwingen.
De Kommischeon in Iowa, deu över de Haftpreovetüid van Gacy oordeule, kreig düsse Vöörfälle in Michigan nich in de Künne un beslaut den 18. Oktober 1971 dat Enne van Gacys Preovetüid. Gacy kreig et teorecht süine Vöörstraffen vöör Frünnen, Novers un Geschäftspartners teo verbärgen; seu kreigen de Woorheud eurst in de Kunne, os de Polizei läter Gacy up de Spoor kamm.
Med Hülpe van süine Modder kofte Gacy niu eun Hius in’r Norwood Park Township in’n Cook County binnen de Metropolregioon van Chicago. Hüir lieve Gacy un moorde oll. e süine Offers, bet de Polizei enne in’n Dezmeber 1978 fastnamm.
Gacy holp süine Novers un Noversken faken iut. In den Joren 1974 bet 1978 richte heu Sommerfeste, deu över 400 Luide un auk Lokaalpolitiker un Geschäftspartner besöchten, iut.
In’n August 1971 verlovten Gacy un Carole Hoff sik un früiggen den 1. Juli 1972. Hoff taug med üren beuden Döchtern iut eune vörige Eue med in dat Hius van Gacy.
No eunen dullen Strüid in’n Oktober 1975 verlange de Friu van Gacy, dat de beuden sik scheudet. Gacy stimme teo, man de beuden lieven noch bet in’n Februar 1976 teohaupe in den Hiuse. Den 2. März 1975 hadden sik de Eueluide offitschell schieden.
Uptrede os Clown
alternativtext=heavy set man in clown costume, with balloons and waving|duum|242x242px|Portrait van Gacy os Pogo de Clown in6n Dezemebr 1976 Gacy begunn de Uptrede os Clown för den mildgievsken Moose Club in Kinnerkrankenhuisern un up wolldädigen Events. Gacy tradd os tweu verscheudene Charaktere up: „Pogo“ de blüide Clown un „Patsches“ de triurige Clown. De Uptrede un dat sotschaal Engangement os Clown geuven Gacy, läter os süine Moorde vöör Dage keumen, den Nomen „Killer-Clown“.
Rennovatscheon- un Konstruktscheonsfrima „PDM Contractors“
1971 grünne Gacy de Rennovatscheon- un Konstruktscheonsfirma PDM Contractors. Gacy arbeude eurst Deultüid; 1973 segge Gacy süine Arbeud in eune Küke up un arbeude dööörgoons för süine Firma.
1975 was süine Frima stark wussen un Gacy arbeude bet 16 Stunnen den Dag. In’n März 1977 worde Gacy Leidsmann büi PE Systems, eune Firma, deu Drogerien un Aftheuken upfriske un inrichte un arbeude niu för beude Firmen.
Eun grauten Deul van den Anstellden büi PDM Contractors weuren junge Männer un Teenager. Gacy verlange den jungen Männern faken sexuelle Deunste för finantschelle Hülpe oder Upstüige in’r Firma af.
Lyriden
duum|Laag vun den Radiant vun de Lyriden De Lyriden (ok April-Lyriden) sünd en Meteorstroom, de jeedeen Fröhjohr to bekieken is. De Meteorstroom is al eenige Johrunnerten vör uns Tietreken bekannt wesen. De Naam kummt vun dat Steernbild Lier (lat. Lyra), dat sien Naam vun dat antike Togginstrument Lier hett.
John Wayne Gacy
Rennovatscheon- un Konstruktscheonsfrima „PDM Contractors“
1973 güngen Gacy un eun jungen Anstellden up Geschäftsreise no Florida. In Florida schänne Gacy den Teenager. In’n Meu 1975 stelle Gacy den 15 Jore aulen Anthony Antonucci in. Acht Wieken läter kam Gacy up Krankenbesoik no den Teenager in’t Hius. Hüir rung Gacy den jungen mann daal un legge enne Üisens ümme de Hänne. Man Antonucci konn sik weren un de Üisens lausmaken. Antonucci arbeude no den Vöörfall noch eun Tüid lang för PDM Contractors, man Gacy versochte nich noch euns enne Gewald anteodeon.
Den 26. Juli 1976 namm Gacy den 18-jörigen Anholler David Cram med. Gacy baud enne eunen Job büi PDM Contractor an. Den 21. August taug Cram büi Gacy in. Den anneren Dag versochte Gacy den jungen Mann teo schännen man Cramm konn Gacy afweren. Veur Wieken läter versochte Gacy wedder Cram seuxelle Gewald an teo deon, man Cram were sik teo dull. Cram taug den 5. Oktober 1976 iut den Hius van Gacy, man arbeude in den tweu Joren doorno noch tüidwüise för PDM Contractors.
Mount Weaver
Mount Weaver is en hogen Barg in Marie-Byrd-Land, Westantarktika. He liggt üm un bi 3 km westen von Mount Wilbur in dat Utgangsrebeed von’n Scott-Gletscher.
John Wayne Gacy
Rennovatscheon- un Konstruktscheonsfrima „PDM Contractors“
Kort no den Iuttog van Cram taug de 18 Jore aule Michael Rossi in. Rossi hadde süid den 23. Meu 1976 för PDM arbeud. Heu lieve in den Hius van Gacy bet April 1977. Rossi un Gacy treden teohaupe os Clowns up.
Politisk Engagement
alternativtext=|duum|200x200px|Gacy med de First Lady Rosalynn Carter den 6. Meu 1978, sess Jore no den eursten Moord un sieven Moonde vöör de letste Fastnome. Gacy brochte süine Engagement för de lokale demokraatske Parteu in un worde upletst Waalkreisleidsmann (precint captain). Van 1975 bet 1978 leude Gacy de Polish Constitution Day Parade, de Parade van’r poolsken Diaspora in Chicago teo’n Dag van’r poolsken Konstitutscheon. Döör düt Engangement drapp Gacy den 6. Meu 1978 de First Lady Rosalynn Carter.
Moorde
Gacy moorde teomindsten 33 junge Männer un Teenager un verbuddele 26 van ünen in den Kriupkeller unner süinen Hiuse. Süine Offers weuren up’r eunen Süide junge Männer, deu enne kennen, annersüids Frömde, deu heu an’n Bus Terminal oder van’n Stroten in süinen Wagen locke. Eunige Offer versliepe heu med Gewald, annere keumen sunner Twang med enne mie.
Gacy moorde süine Offers olleune in süinen Hiuse, man brochte medunner auk tweu Offer in eune Nacht ümme; wat heu eun „double“ noime.
Mount Weaver
Opdeckt un toeerst bestegen worrn is he in’n Dezember 1934 dör de geoloogsche Mannschop üm Quin Blackburn (1900–1981) von de twete Antarktisexpeditschoon (1933–1935) von’n US-amerikaanschen Polarforscher Richard Evelyn Byrd. Se hett em na Charles Edwin Weaver (1880–1958) nöömt, Paläontoloog an de University of Washington.
John Wayne Gacy
Moorde
Binnen süinen Hiuse versochte heu dat Vertriuwen van den Offer med Alkohool oder Dreogen teo winnen. Heu spille denn eunen Täuvertrick vöör un beküre süine Offers seo Üisens ümme de Hänne anteoleggen.
Süin fesseld Offers schänne un foltere Gacy denn. Faken satt heu sik med strieden Beunen up de Borst van den Offers un twung ünen Oraalsex af. Heu foltere de Offers med glönnige Zigaretten, reid up den Rüggen van ünen os up eunen Pere, stodde den Offers Dildos un annere Objekte in un püinige süine Offers verbaal. Eunige Offers sliepe heu in süin Bad un verdrenke ünen in’r Badewanne, eur dat heu ünen wedder in’t Lieven hale un wüider quäle.
Deu meusten Offers wörge Gacy med eunen Stricke oder eunen Reip daud. Dat noime heu den „Reiptrick“ oder den „letsten Trick“. Annere Offers sticken an eunen Knievel, den Gacy ünen de Strotte daal stoped hadde, daud. Iutbenomen de beuden letsten Offers moorde Gacy olle süine Offers twisken Klocke 3:00 un 6:00 den Morgen.
De Lüiken verwore Gacy normolerwüise unner süinen Bedde, bet heu ünen den anneren Dag in süinen Kriupkeller verbuddele un regelmotig med Brantkalk bedecke, dat seu swänker vergoot. Eunige Unnersoikers lövten, dat Gacy nekrophile Undaden an de Lüiken begung.
Moord an Timothy McCoy
alternativtext=Swart-Witt-Foto van Timothy McCoy, dat eurste offer van Gacy.|duum|181x181px|Foto van Timothy McCoy, den 13. Meu 1986 in’n Lansing State Jounal riutbrocht. De eurste Moord van Gacy geschach in’r Nacht van den 2. Januar up den 3. Januar 1972. De Friu un de Döchters van Gacy weuren de nacht över up Besoik büi Verwandten; Gacy olleun in den Hius. De 16 Jore aule Timothy McCoy was no Wüinachten up den Weg van süine Famüilje in Eaton Rapids retour un tovte över Nacht an’n Greyhound Bus Teminal in Chicago up den Bus no Omaha, Nebraska. Gacy locke den Jungen in süinen Wagen un baud McCoy no eune Sightsseingtour döör Chicago an de Nacht büi enne teo slopen. Eur dat de Identiteut van Timothy McCoy künnig worde, was heu slichtweg os de „Greyhound Bus Boy“ bekand.
Gacy see läter, dat McCoy den anneren Morgen mie eunen Mess in’r Hand in süine Sloopkamer stoon hädde. Gacy vertelle dat heu McCoy das Mess afnamm, McCoy enne in den Biuk tradd un Gacy denn den Jungen daalrung sik stireden över süine Borst satt un McCoy med den Mess daudstak.
Gacy verbuddele de Lüike in süinen Kriupkeller. Gacy vertelle läter, dat heu sik no den Moord möör foile, man büi den Moord dat Kröchen an McCoy os den ultimativen Nervenprickel believed hadde.
Moord an John Butkovich
duum|206x206px|Foto van John Butkovich, den 13. März 1980 in’n Chicago Tribune. De Nacht van den 31. Juli up den 1. August 1975 verswund John Butkovich, eun 18 Jore aulen Anstellden büi PDM Contractors,  iut Lombard, Illinois. Teo de Tüid besöchten de Friu un Döchters van Gacy Verwandte in Arkansas.
Up den Ovend van den 31. Juli strieden Gacy un Butkovich över den Laun, den Gacy Butkovich noch schulle. Gacy vertelle Butkovich un tweu Frünne weuren no süinen Hiuse kumen, man seu worden sik wegen den teo laten Laun euns un olle dreu güngen.
Os Gacy un Butkovich sik late up den Ovend noch eunmool teomoite keumen, gung Buktovich Gacy noch euns wegen den Laun an. Gacy sleog vöör dat Probleum in süinen Hius teo bespreken, baud den Jungen Alkohool an, legge den bedrunken Jungen läter Üisens ümme de Hänne un wörge enne upletst med eunen Strick daud. De Lüike bewore Gacy eurst eunige Dage in süine Garage up un begreov Butkovich, os süine Friu un Steffdöchters unverwachtens iut Arkansas wedderkeren, in den Wateraflaup unner süine Garage.
Gacy spille vöör med den Vadder van Butkovich no den Jungen teo soiken. De Polizei dachte Butkovich weure van Teohius weglaupen un sochte nich wüider no den Teenager. Auk os de Vadder den Wagen van Butkovich med Portemonnaie un Slöttel fund un de Polizei bede no süinen verswunne Sune teo soiken, namm de Polizei van Chicago de Soike nich wedder up.
Cruising years
1975 begunn Gacy dat „Cruisen“ un gung faken up Tour no Sex med jungen Männern teo soiken. Gacy moorde de meusten Offers in den Joren van 1976 bet 1978, os heu schieden olleune in süine Hiuse lieve. Läter noime heu düsse Jore süine „cruising years“ (up Platt: Cruisingjore).
Auk wenn Gacy med de Noverskop in engen Kontakt bleiv, märken eunige Novers un Noversken eunen verdächtigen Wannel in’n Bedregen van Gacy, niu dat heu sik schieden hadde. Eunige seuen Gacy med jungen Männern, häuren süinen Wagen morgensfreo oder seuen in den freoen Morgenstunnen dat Licht brennen. Eun Noverske besinne sik läter, dat eunige Jore lang Schrüige, Brüllen un Hiulen üür un un üren Sune ’s nachts wecken. Seu konn häuren, dat de Schrüige iut eunen Hius in’r West Summerdale Avenue keumen.
1976
Veur Wieken no dem Gacy sik offitschell schieden hadde, versliepe un moorde heu an den 6. April 1976 den 18 Jore aulen Darell Samson. Gacy verbuddele Samson, den heu de Strotte dichtstoped hadde, in süinen Kriupkeller unner de Spüisstoven. Füiv Wieken läter, den Nomeddag van’n 14. Meu 1976, verswund de 15-jörige Randall Reffett un de 14 Jore aule Samuel Stapleton. Beude Jugen kennen sik un woren in den Kriupkeller van Gacy in den sülven Grav verbuddeld. De Polizei lövt, dat Gacy beude Jungen up den sülven Ovend ümmebrochte.
Den 3. Juni 1976 wörge Gacy den 17-jörigen Teenager Michael Bonnin iut Lakeview, eune Noverskop van Chicago, daud un verbuddele de Lüike in’n Kriupkeller unner de Gästesloopkamer. Teggen Dage läter make Gacy den 16-jörigen Willian Carroll daud un verbuddele enne in teohaupe med dreu anneren Offers in eunen gemeunsomen Grav. De anneren Offers weuren ca. 16 un 17, eun Offer was woorschüinlik över twintig.
Dat letste Lievensteuken van den 16 Jore aulen James Haakenson iut Minnesota was eun Anreop up den 5. August 1976. Süine Lüike verbuddele Gacy in süinen Kriupkeller unner de Lüike van den 17 Jore aulen Rick Johnston iut Bensenville, deu den 6. August 1976 verswund. Sachtens moorde Gacy beude Teenagers up den glüiken Dag.
Gacy däude wohrschüinlik noch tweu annere Offers in’n August un Oktober 1976. De Identiteut van düssen Offers es jümmer noch nich bekand. Den 24. Oktober versliepe un moorde Gacy de beuden Frünne Kenneth Parker un Michael Marino un brochte beude up den glüiken Dage ümme. Tweu Dage läter verswund de 19 Jore aule PDM-Anstellde William Bundy. Heu sticke daud un worde unner de Sloopkamer van Gacy ingraven.
Twisken November un Dezember 1976 brochte Gacy den 21 Jore aulen Francis Alexander ümme. Dat Grav van Alexander was driekt unner den Büro van Gacy. duum|Gregory Godzik|169x169px In’n Dezember 1976 verswund noch eun PDM-Anstellden, deu 17 Jore aule Gregory Godzik. Godzik vertelle süine Famüilje, dat heu vör Gacy Waterafläupe vör’t Drainageleggen in den Kriupkeller buddel hadde. Gacy segge drüist Godzik, hädde enne verteld, heu wolle weglaupen un see Godzik hädde eune Noricht up süine Antweordmaschüine sproken. Os de Öllern van Godzik beden de Noricht teo häuren, vertelle Gacy heu hädde de Noricht ol lösked.
1977
Den 20. Januar 1977 locke Gacy den 19-jörigen John Szyc in süin Hius un spille vör, heu wolle den Jungen süinen Oldtimer-Wagen afkaupen. Gacy stund läter teo, dat heu Szyc in süinen Gästesloopkamer daudwörged hadde.
Acht Wieken läter an’n 15. März 1977 verswund de 20-jörige Jon Prestige iut Michigan. De junge Mann was över de Lüike van Francis Alexander in den Kriupkeller van Gacy begraven. Kort vöör den Verswinnen vertelle Prestige eune Konstruktscheonfrima wolle enne anstellen. Gacy moorde noch eun unkünnig Offer in’n Sommer 1977; de exakte Tüid van den Moord es unbekand. Den 5. Juli brochte Gacy den 19 Jore aulen Matthew Bowmann iut Crystal Lake, Illinois ümme. Süine Modder sach den Teenager upletst an’n Baanhov up den Weg no Harwood Heights.
In’n August namm de Polizei namm den PDM-Anstellden Michael Rossi, deu teo düsse Tüid büi Gacy wone, fast. Heu hadde med den Wagen van John Szyc Benzin stolen. De Unnersoik brochte de Spoor up Gacy, deu vertelle heu hädde den Wagen in’n Februar van Szyc koft. Gacy see Szyc briuke Geld iut de Stad teo teun. De Polizei verfolge Gacy nich wieder, man vertelle de Modder van den verswunnen John Szyc, heu hädde süin Auto verkoft un weure wegtogen.
Up’n Enne van den Jore 1977 hadde Gacy sess junge Männer twisken 16 un 21 ümmebrocht. Dat eurste Offer in düsse Tüid was de 18 Jore aule Robert Gilroy, de Sune van eunen Polizeibeamten iut Chicago. Heu verswund up den 15. Septmeber. Den Dag os Gilroy verswund was Gacy in Pittsburgh, Pennsylvania. Dorümme givt et Anomen dat Gacy Kompllizen büi süinen Moorden hadde. Teggen Dage läter verswund de 19 Jore aule US-Marine John Mowery. Gacy hadde Mowery daudwörged un unner süine Sloopkamer in den Kriupkeller vergraven.
Den 17. Oktober kamm de 21 Jore aule Russel Nelson weg. Gacy moorde den jungen Mann un begreov enne unner de Gästesloopkamer in den Kriupkeller. Minner os veur Wieken läter brochte Gacy de 16-jörige Robert Winch iut Kalamzoo ümme un verbuddle de Lüike in den Kriupkeller. Den 18. November verswund dat neigste Moordoffer van Gacy, de 20 Jore aule junge Vadder Tommy Boling, nodem dat heu in eune Bar in Chicago wesen was.
Dreu Wieken no den Moord an Tommy Boling, verswund de 19-jörige U.S.-Marinesaldote David Talsma up den Weg no eun Rockkonzert. Gacy wörge Talsma daud un verbuddele enne in süinen Kriupkeller dicht büi de Lüike van John Mowery.
Den 30. Dezember versliepe Gacy den 19 Jore aulen Studenten Robert Donnelly van eune Busstopstelle. Gacy schänne un foltere Donnelly in süinen Hiuse, in dem heu den jungen Mann wedder un wedder den Kopp in de Badewanne indiuke.Vöör Gericht see Donnelly läter iut, dat Gacy enne seo marteurd hadde, dat heu Gacy bede enne daudteomaken. No eunigen Stunnen Tüid leut Gacy den jungen Mann goon un woorschaue Donnelly dat Polizei enne nich läuven sall.
1978
Den 6. Januar 1978 melle Donnely de Polizei, dat Gacy enne Gewald andoon hadde. Gacy gav teo dat heu BDSM-Sex med Donnely had hädde, man bestund up, dat sik beude eunig un övereun woren. De Polizei lovte Gacy un klage enne nich an. In’n Februar moorde Gacy den 19 Jore aulen William Kindred, deu den 16. Februar no eunen Ovend in eune Bar verswunnen was. Kindred was dat letste Offer, dat Gacy in süinen Kriupkeller verbuddele.
Den 21. März locke Gacy den 26 Jore aulen Jeffre Rignall in süinen Wagen un bedäuve den jungen Mann med Chloroform. Teohius fessele Gacy Rignall an eunen Schandpool, schänne un foltere enne med smolten Wass, Püitsken un bedäuve enne wedder un wedder med Chloroform. Upletst lade Gacy Rignall, besowged man lebennig, in Licoln Park, eune Noverskop van Chicago, af. Dat Chloroform make Rignall eunen diursomen Schaden an’r Lever. Rignal konn no dat Appartement van süine Fründske swanken un de Polizei Bescheud seggen. De Iutsage van Rignall brochte de Spoor up Gacy, den de Polizei den 15. Juli fastnamm un wegen de Gewald an Rignall anklage.
Teo de Tüid was de Kriupkeller vull med Lüiken. Gacy bichte läter, dat heu överlegd hadde de Lüiken up’n Balken teo lagern, man see dat heu sik ümme „Leackage“ sorge. Dorümme smeit Gacy de Offers niu van de Interstate 55-Brügge över den Des Plaines River daal in den Streom. Gacy berichte van füiv Lüiken, deu heu in den Streom smieten hadde, man olleun veur Lüiken konn de Polizei betteo finnen.
Lyriden
As bi all Meteorströöm, sünd ok de Lyriden an’n besten an’n Morgenhimmel to sehn. Enkelte Steernsnuppen sünd wegen den hogen Radiant aver al af Mitternacht to sehn.
Radiant un Beschrieven
De Radiant vun de Lyriden liggt in’t Steernbild Lier, ruchweg 10° wiet weg vun den hellwitten Hööftsteern Wega. Aktiv is de Stroom vun’n 16. bit to’n 25. April. De Radiant hett en Dörmeter vun ruchweg 5° un ännert sien Positschoon jeedeen Dag üm 1,1° na Oosten, jüst so veel as de Bahn vun den Kometen, de den Meteorstroom veroorsaken deit, böögt is. An’n Dag vun sien Maximum, an’n 22. April, kamt de Steernsnuppen vun en Steed mit de Rektaszension 18h 04m un de Deklinatschoon +34°. Se fleegt teemlich gau mit en ZHR vun ruchweg 18 Snuppen in de Stünn to Tiet vun’t Maximum. Man, disse Tall warrt in Düütschland kuum mol beobacht.
Historie
De eerste Opteken vun en Beobachten vun de Lyriden kummt ut dat Johr 687 v. Chr ut dat chineessche Wark Zuozhuan. Beobachters ut China harrn vertellt, dat „Steerns as Regen vun’n Himmel fallen deen“. De hüütige hööchst-ZHR liggt bi 18 in de Stünn, man de Aktivität kann ungeregelmatig ok höger utfallen. Dat letzte mol, dat de Tall veel höger utfallen is, weer 1982, as üm un bi 90 Meteoren in de Stünn faststellt worrn sünd. För en poor Minuuten is de Tall sogor op 180 bit 300 Steernsnuppen in de Stünn anwossen. En annern bekannten Utbrook weer 1922 to beobachten, as ruchweg 100 Meteoren in de Stünn tellt weern.
De Meteorstroom geiht torüch op den Komet C/1861 G1 (Thatcher), de ruchweg 415 Johren för en Ümloop üm de Sünn bruukt. Wenn de Eer op ehr Bahn de Bahn vun den Komet krüüzt oder in de Neeg kummt, fleegt lütte Partikels in de Atmosphäär vun de Eer, woneem se ioniseert warrt un vergleiht. Över de Johrteihnten schient sik de Radiant to verlagern, wat wohrschienlich mit Bahnstören vun den Komet to doon hett. Cuno Hoffmeister hett den Radiant 1940 an de Steed 18:12 / +35° bestimmt.
En annere Afkumst hebbt dorgegen de swacken Eta-Lyriden, de üm un bi twee Weken later ut en Radiant to kamen schient, de 10° wieter na Oosten liggt. De gaht torüch op den Komet C/1983 H1 (IRAS-Araki-Alcock) un hebbt mit de April-Lyriden nix to doon.
John Wayne Gacy
1978
Den 4. November 1978 moorde Gacy den 19 Jore aulen Frank Landingin. Süine blaute Lüike fünnen Männer up Jagd no Änen den 12. November in Channahon. Den 24. November verswund de 20-jörige James Mazzara up den Weg retiur van eunen Thanskgivingmool med süine Famüilje. Heu vertelle heu hädde eunen Job in eune Biurfirma funnen.
Moord an Robert Piest
duum|222x222px|Robert Piest in’n Maine West High School Joorbeok 1978. Den Nomeddag van den 11. Dezember 1978 besochte Gacy de Nisson Pharmacy, eune Afteuke un Drogerüige in Des Plaines, eune Rennovatscheon teo planen. Hüir kam Gacy den 15 Jore aule Robert Piest, deu in’r Nisson Pharmacy arbeude, teomoite un sekere enne in süine Frima PDM den dubbeld Laun teo.
No Füirovend Klocke 9:00 besochte Piest Gacy över den Job büi PDM teo küren. Gacy brochte Piest worde kort no Klocke 10:00 den Ovend in süinen Hiuse ümme. Gacy berichte läter heu hädde Piest Geld för Sex anboden. Man Piest weis dat Geld af un Gacy schänne den Jungen doorför, nodem dat heu enne in Üisens fesseld hadde.
Polizeiunnersoik
Os Piest nich wedder no Hiuse kamm, melle süine Famüilje den Jungen os vermisst. De Polizeibeamte Josph Konzenczak unnersochte den Fall un stodde up de Ordeule un Anklagen van Gacy bet niu.
Konzenczak befroge Gacy teohius. Gacy streit af wat över den verswunnen Piest teo weuten. Heu sekere teo läter no de Polizeideunststelle vör eune offitschelle Iutsage teo kumen.
Klocke 3:20 den Morgen kamm Gacy med Modder besmuddeld doch noch de Deunststelle un vertelle heu hädde eun Maläur med den Auto had. Heu streit jeden Andeul an den Verswinnen van Piest af un vertelle, dat heu Piest nenne Job anboden hädde.
Den 13. Dezember döörsochte de Polizei dat Hius van Gacy, denn seu dachten Gacy hädde Piest hüir fangen. Os seu olns döörsöchten keumen ville verdächtige Dinge vöörtuige, teo’n Büispill Polizeideunstmarken, Üisens för de Hänne, eune Pistole, Boiker över Homosexuliteut, pronograaphske Filme, Poppers, Dildos man auk Iutwüise.
Den 17. Dezember befroge de Polizei Rossi. Heu see iut Gacy hädde den Wagen van Szyc, deu dat Geld briuke no California teo teun, an enne verkoft. De Polizei unnerscohte den Wagen van Gacy un fund menslik Hoor in den Kufferriume. Dreu Soikhunne söchten no Piest in Gacys Wagen.
Tweude Hiusdöörsoikunge
Den 19. Dezember befroge de Polizei Rossi dat tweude Mool. Düt mool vertelle heu Gacy hädde enne in6n Sommer 1977 updregen teggen Säcke Brantkalk in den Kriupkeller teo verdeulen.
Den 19, Dezmeber versochte de Polizei Bewüise teo sammel, pmme Gacys Hius dat tweude Mool teo döörsoiken. Gacy lade de Polizisten düssen Ovend in süin Hius in. Officer Schulz rüuike Lüikegrecuh in den Hiuse iu de Lüftung. Beteo was dat nich upfullen, den dat was auld wesen.
Cram vertelle de Polizei, dat Gacy versocht hadde enne teo missbriuken. Up de Froge, of Cram in den kriupkelelr wesen was antweorde heu solle euns Brantkalk för gacy in den kriupkelelr verdeulen un moste Gravens för Drainegaeleggen buddeln. Cram besinne sik dat de Gräven exakt 1,80 m land, 60 cm breid un 60 deup wesen sollen- de grötte van eune grav.
Bekenntnis
Gacy begunneun wüidlöftig Bekenntnis un vertelle bet in freen Morgenstunne. Heu bichte, dat teomindsten 30 Offer moorde, deu meusten in süinen Kriupkeller verbuddele, minächtig över de Offers un beteuken ünen os Storenjungen, mänlike Prostiruierte un Legers.
Fastnome
Gacy stelle sik de Polizei, os Lüiken in süinen Kriupkeller funnen worden,
Den 22. Dezember bekenne sik gacy offitschel teo den Moorden un stund teo ca. 30 junhge Männer ümmebrocht teo hebben. Heu see olle weuren früiwillig in süin Hius kumen un dat olle Offer male Prostuierte wweuren, deu heu läter in süinen Kriupeklelr begravne hadde. He vertelle, dat heu man 5 Gräver olleune bgraven hadde un anneren van süinen nstelden buddeln leut. Inn Januar 1979 woll heu de Offer noch wüider verbegrn med Beton.
Os de Polizei direkt no Robert Piest froge, stund Gacy teo, dat heu Piest den 11. Dezemebr in süin locked, daudwörged hadde un den 13. Dezmebr in den Des Plaines RIver smeit.
De Polizei brochte Gacy den 23. Dezmeber no de Interstate55-Brügge, dat heu wist wo heu süine Offers in den Stereom smeit.
Kriupkeller
Den Polizisten büi de Soike no den begraven Offers unner süinen Hiuse teo helpen, teuke Gacy büi süinen Bekenntnisse eunen groffen Plaan van süinen Kriupkeller. Heu teuke in, wo heu de Lüiken begraven hadde.
De Gerichtsmediziner Robert Stein hadde de Upsicht över dat Iutgraven.
De Lüike Nr. 1 buddelen de Unersoikers in’n Noordausten van den Kriupkeller unner den Büro van Gacy iut. De Daudsoorsake was unkloor.
De Lüike van John Butkovich was de Nr. 2. Den 23. Dezemeber groiven de Unnersoiker dreu annere Lüiken iut, deu Gacy in den glüiken Grav os de Lüike Nr. 1 inbudeled hadde. Düt weuren de Lüiken Nr. 3, Nr. 4 un Nr. 5.
Den 27. Deemebr fünnen de Unnersoikers acht Lüiken. De Lüike Nr. 10 was direkt unner de Hiusdöör begraven. De Lüiken Nr. 11 un 12 leden tiegen an eune begraven. Beude hadden eunen Strick ümme den Halse. De Lüike Nr. 13 lede unner de Gästesloopkamer. De Lüiken 14 un 15 weuren in eunen gemeunsomen Grave inbuddeld. De Köppe van den beuden Lüiken sticken in Plastiksäcken. De Lüike Nr.16 lede dicht büi de Lüike Nr.13 un hadde eunen Knievel deup de Strotte daalstopped. De Lüike Nr.17 hadde auk noch eunen Strick ümme den Halse.
Den annen Dag konnen de Unnersoikers veur Lüiken bergen. De Lüike Nr. 19 bergen de Unnersoikers direkt unner de Sloopkamer van Gacy. De Lüike Nr. 18 lede lautrecht teo de Lüike Nr. 19. De Lüike Nr. 20 hadde Gacy in’n Noordwesten van süinen Kriupkeller laut recht teo de Lüike Nr. 19 begraven.
Den 29. Dezmeber fünnen Unnersoiker noch sess annere Lüiken. De Lüiken Nr. 22, 23 ,24, un 26 weuren in eunen gemueunsomen Grave unner de Küken van Gacy inbuddeld. De Lüiken Nr. 22, 24 un 26 hadden eunen Knievel in den Halse. Dat letste Offer iut den Kriupkeller, de Lüike Nr. 25 lede unner den Badstoven un hadde euen Knievel deup de Storte daal pröpped.
Olympisch Winterspelen 1972/Biathlon
right|175px|Olympisch Ringe right|100px|Biathlon Bi de XI. Olympisch Winterspelen 1972 in Sapporo wurrn twee Wettbewarfen in’ Biathlon utdragen.
20-Kilometer-Loop
De 20-Kilometer-Loop wurr, as dat ok plaant weer, an’ 8. Februar 1972 um 09:00 Uhr start, muss aber nah 15 Minüüt afbraken wurrn, wiel de Sicht wegen starken Schneefall nich mehr as 50 Meter bedroog, de Scheetschieven weern immerhen 150 m wiet weg. De Start wurr denn üm 24 Stünn verschaven un de Wettkamp fung an’ 9. Februar 1972 um 09:01 Uhr noch mal an. Dorbi hemm 54 Sportler ut 14 Länner deelnommen, vun de 53 ok in’t Teel keemen. Magnar Solberg kunn sien Titel vun 1968 verteidigen.
<br style="clear:both" />
Alster
Twüschen de Quellen un de Münne geiht de Stroom in Hamborg dör de Butenalster un de Binnenalster, ok Alstersee naamt.
Olympisch Winterspelen 1972/Biathlon
4 × 7,5-Kilometer-Staffelloop
De 4 × 7,5-Kilometer-Staffelloop fung an’ 11. Februar 1972 um 09:00 Uhr an 13 Mannschapen mit 52 Sportler nehmen an dissen Wettbewarf deel. Vun jeden Sportler mussen twee Scheetprüfungen afleggt wurrn, nah 2,5 km liggend un nah 5 km stahnd.
Die wiederen Plätze gungen an de Mannschapen ut Norwegen, Sweden, den USA, Polen, Japan, Rumänien, Italien, dat Vereenigte Königriek, Tschechoslowakei un Frankriek. <br style="clear:both" />
Hehlingen
duum|Wapen vun Hehlingen Hehlingen is en Dörp mit üm un bi 1750 Inwahners, dat to Wulfsborg höört.
John Wayne Gacy
Kriupkeller
In’r Froitüid gung de Unnersoik up den Grundstücke van Gacy wüider. Den 29. März fünnen de Unnersoikers de Lüike Nr. 28 in Müllsäcken ümmewickeld unner de Veranda. Den 16. März kam de Lüike 29 unner de Spüisstoven vöörtuige.
Olle Offers weuren stark verweest. 23 Offers konn Stein döör dat Taanwärk indentifizeuren. Tweu konne heu no Broike in den Knoken identifizeuren. Föherschüine, Portemonnaies un persöönlike Saken van Offers in den Hius van Gacy bekünnen de Identiteut van den Offers.
De Kopp un Bovenlüiv van eunigen Lüiken sticken in Müllsäcken, wat Gacy make Bleoddrüppen iut Nesen un Munne afteowennen. Eunige Offers hadden jümmers noch eunen Strick ümme den Halse. Eunige Offers fünnen de Unnersoikers med frömden Objeken büi den Becken, de Postitscheon weis door up hen dat Gacy de Objekte den Offers in den Anus schoven hadde.
No Stein wörge Gacy 12 Offers nich daud, man sticke ünen med Knieveln de Strotte daal daud. Dat leddigstoon Hius van Gacy worde in’n April 1979 daalrieten.
Des Plaines River
alternativtext=|duum|In’n Juni 1978, os süin Kriupkeller vull was, begunn Gacy de Lüiken van süinen Offers in den Des Plaines River (up’ Bille) teo smüiten. Dat Offer, dat eun den 30. Juni 1978 ca. 10 km van’r Interstate 55-Brügge över den Des Planines River streomdaal fund, brochte de Polizei eurst nich imed Gacy teuhaupe. In’n Januar 1979 konn de Polizeid de Identiteut van den Offer döör Fingerafdrücke un eun Tattoo up den linken Arm riutkrüigen: Et wasTimothy O’Rourke. De Autopsie konn nich iutsliuten, dat O’Rourke daudwörgd worde. Heu was dat eunundertigste Offer van Gacy. No de Fastnome van Gacy kreig de Polizei riut, dat Gacy O’Rourke daudwörge.
Dat tweude Offer, dat Gacy in den Des Plaines River smeit was Frank Landingin. De Autopsie fund riut, dat Gacy de eugene Unnerwäske van Langindin Landingin den Halse daal pröppe. Os heu spüigen moste, dämpe de Unnerwäske Landingin upletst de Luft af. Deu Lüike konn de Polizei auk döör de Fingerafdrücke indentifizeuren. Heu was Offer Nr. 32.
Den 28. Dezember 1978 fund deu Polizei ca. 1.5 km stromdaal van’r Interstate 55-Brügge över den Des Plaines River noch eune Lüike. Dat Offer was James Mazzara. Gacy gav teo, dat heu den Jungen korte Tüid no Thanksgiving daudwörge.
Den 9. April 1979 vund eun Man, deu eunen Treidelpadd in’n Grundy County langs leup, eun verweest Lüike, deu in Worteln an’r Kante van den Des Plaines River fast hung. De Polizei konn de Lüike döör dat Täänwerk indentifizeuren. De Autopsie brochte vöördag, dat Gacy den Offer Papeur de Strotte daal pröppe, dat den Offer de Luft afdämpe.
Gerichtsprozess
Den 6. Februar 1980 worde Gacy wegen 33 Morden anklaged.
Up Andrag van süinen Verudediger unnersöchten psychiaterske un psycholoogske Geodachters un Geodachtersken Gacy, deu an gav heu hädde multiple Persöönlikheudt. Dreu geodachtGn bekünnen Gacy Schizophrenie med multiplen Persöönlikheuden. De Verdediger woulle seo nowüisen, dat gAcy schGadundüchtig was.
De Stootsafkootsskop versochte noteowüisen, dat Gacy med Plaan un Afsicht moorde. No de psychiatersken Geodachten van de Stootsafkootsskop vertelle Gacy olleun van süinen multiplen Persöönlikheuden, dat heu os schuldundüchtig iutsach. Cram un Rossi seden iut, dat seu in Updrag van Gacy Afwaterläupe in den Kriupkeller graven mosten un Säcke med Brantkalk verdeuld hadden.
Den 18. Februar betuige de Gerichtsmediziner Rober Stein dat van stark verweesten Skeletten, deu heu unnersocht hadde, dreuteggen daudsticken, sess daudwörged worden un eun Offer an Steekwunnen starv. No de Verdeudigers van Gacy störven de Offers iut Verseun döör erotisk Asphyxiophilie. Stein beteuke so ville Unfälle os unwoorschüinlik.
Jeffrey Rignall see den 21. Februar iut un beschreiv de Folter, deu Geacy enne in’n März 1978 andoon hadde.
Den 29. Februar see Donald Voorhees, den Gacy 1967 sexuell angoon hadde, iut un vertelle van den Versoiken enne to schännen un achterrup van eune Iutsage afteobringen, indem dat Gacy eunen anneren Teenager betaald hadde enne daalteoslaan.
Robert Donnelly berichte de annere Wieke os Tuige van de Folter in den Hius van Gacy in’n Dezemebr 1977.
Ennvöördrag un Oordeul
De Ennvöördrege presenteuren Stootsafkootsskop un Verdeudiger den 11. März. De Stootsafkote Terry Sullivan spreuk teoerust un beschreiv akkroot den sexuellen Missbriuk van Gacy an den jungen Männern. Presenteure Bewüise, dat Gacy versochte süine Verbreken teo verbärgen un beschreiv de Offer, deu de Folter van Gacy döörstaan hadden, os „lieven Daude“. No den veur Stunnen langen Endvöördrag van den Stootsafkoten sprak de Verdeudigier Sam Amirante un beschreiv Gacy os undüchtig süine Impulse teo tügeln. Heu mole dat Bild van Gacy os schuldundüchtigen Verbreker iut. Samirant begrünne dat med veur psychaitersken un psycholoogksen Geodachten, deu över dat Schuldunvermügen van Gacy schrieven. De Stootsafkootsskop konn no Samirante nich de mentale Gesundheud van Gacy un seo dat Schulvermügen, bewüisen. De Stoosafkoteskop streit de Schuldundüchtigkeud van Dacy af un versochte enne os Däder med kloren Kopp, deu no Plaan moorde, teo präsenteuren.
The Schöppenjury hadden no den Vöördrägen över eune Stunne un fövtig Minuten Rood haulen un veroordeulen Gacy upletst för jeuden Moord ollens teohaupe 33-mool teo’n Daude. De Exekutscheontermüin worde för den 2. Juni 1980 ansetted.
Appelatscheon
Gacy versochte dat Daudoordeul afteowennen un gung in Appelatscheon
1984 bleiv de Supreme Court van Illinois büi den Schuldsproik un sette de Exekutscheon van Gacy för den 14. November1984 an. De Appelatscheon weis de U.S. Supreme Court 1985 af. 1986 beandragen Gacy un süin Afkote Richard Kling eune Wedderupnomeverforen, dat man den 11. Septemebr 1986 truiggewiesen worde.
Os de U.S. Supreme Court de Appelatscheon 1993 van Gacy in letste Instanz afweis, sette de Illinois Supreme Court de Exekutscheon up den 10. Meu 1994 an.
Exekutscheon
duum|Daudenschüin van John Wayne Gacy. Den Morgen van’n 9. Meu 1994, den Dag vöör süine Exekutscheon, worde Gacy van den Menard Correctional Center no dat Stateville Correctional Center in Crest Hill brocht. Os Henkersmooltüid wünske Gacy sik eunen Ammer Chickenwings van KFC, eun Dutzen Keusergranaten, Pommes frites, friske Elvern un eune Cola Light. Den Ovend kreig Gacy de Stervesakramente van eunen katholsken Preuster.
Den anneren Dag klumpen de Chemikalien büi de Exekutscheon unverworens un stoppen den Infuscheonsslauch dicht. Dat Exekutscheonteam wessele den Slauch iut. No teggen Miniuten was de Slauch wesseld un de Exekutscheon gung veurder. De kumplette Exekutscheon diure 18 Miniuten.
In’n den Stunnen vöör de Exekutscheon van Gacy versammelen sik överslaan 1000 Luide vöör de Justizanstalt; de graute Deul stemme de Exekutscheon teo, man eune lütte Protestgruppe richte eune Maanwacht iut un protesteure tiegen de Daudsstraffe.
Gacy süine offitschelle Daudstüid es de 10. Meu 1994 ümme Klocke 12:58. Dat Lüiv van Gacy worde verbrend.
Künnige Offers
Olleun büi 28 Offers konn de Polizei de Identiteut seker faststellen. De Identiteut van füiv Offers blivt auk vandage noch unkünnig.
DNA-Analysen 2011
In Okotber 2011 berichte Thomas Dart, dat et niu de kompleten DNS-Profile van ollen unkünigen Offers givt. De DNs-Profile verglieken de Unnersoikers med DNS van Verwandten van määnliken Vermissten in den USa iut den 1970 bet 1979.
Os Resultaat es de Identiteut van dreu Offer niu bekand un ville annere verswunn Tennager konne Offer can Gacy iuslotten weren.
Inn November 2011 weis eun DNA-Test no, dat de Lüike 19 dat Lüiv van William Bundy es. De Identiteut van den 16 Jore aule James Haakenson, vöörmools de Lüike 24, weis inn Juli 2017 eun DNA-Test. De Lpike 5 koon in n Oktober 2021 idetifizeurd weren, et was Francis ALexander, denn de Polizei nienich vermisst meldet hadde.
Hehlingen
Historie
Dat eerste Maal kummt Hehlingen in ene Oorkunn vun Bischop Reinhard vun Halberstadt an’n 9. August 1112 vör. Vun de Kark warrt toeerst in ene Oorkunn vun’n 28. Mai 1178 spraken.
United Democratic Party (Belize)
Programm
De Partei is kunservativ un steiht licht rechts von de Midd.
Historie
Von 1954 bet 1969 harr de People’s United Party (PUP) all fiev Wahlen wunnen, de dat in düsse Tied in de brietsche Kolonie Brietsch-Honduras geven harr. De Oppositschoon weer op verscheden Partein opdeelt. Dorüm hebbt sik an’n 27. September 1973 de dree Oppositschoonspartein National Independence Party (NIP), Liberal Party un People’s Development Movement (PDM) tohoopdaan, üm de Kräft gegen de PUP to verenigen. De United Black Association for Development (UBAD) is unafhängig bleven, aver liekers sünd 1973 en Reeg UBAD-Maten to de UDP överlopen un de UBAD hett sik denn 1974 oplööst.
Bi de Parlamentswahl in Belize 1974 is de Partei dat eerste Maal antreden (op en gemeensame List mit de Corozal United Front, de aver keen Seet wunnen hett un na de Wahl ingahn is) un kunn söss von 18 Seten winnen.
Hehlingen
Historie
Anners as de Ümgegend weer Hehlingen bet 1932 nich Besitt vun de Welfen, man vun Meideborg un later vun Brannenborg. Dat höör toletzt vör 1932 to’n Landkreis Gardelegen, denn to’n Landkreis Gifhorn.
United Democratic Party (Belize)
Historie
Bi de Wahl 1984 kunn de Partei dat eerste Maal de Mehrheit in dat Parlament winnen un mit Manuel Esquivel den Premierminister stellen. Esquivel hett de Mehrheit bi de Wahl 1989 wedder verloren, kunn se aver Wahl 1993 för en twete Amtstied trüggwinnen. Bi de Wahl 1993 hett de UDP en Bündnis mit de National Alliance for Belizean Rights (NABR) billt.
Bi de Wahl 1998 hett sik Said Musa von de PUP gegen Esquivel dörsett. De Nedderlaag weer so düüdlich (de UDP harr blots noch 3 von 29 Seten in’t Repräsentantenhuus), dat Esquivel ok dat Amt as Parteibaas an Dean Barrow verloren hett. Eerst bi de Wahl 2008 hett denn Dean Barrow wedder de UDP an de Macht bröcht. Barrow is in de Parlamentswahlen 2012 un 2015 wedderwählt worrn. Bi de Wahl in’n November 2020 kann he nich wedder antreden, denn he hett siene maximale Amtstied von dree Wahlperioden reckt.
Dat Parteibladd The Guardian gifft dat siet 1998.